Neuvoston asetus (ETY) N:o 1198/90, annettu 7 päivänä toukokuuta 1990, yhteisön sitrusviljelmärekisterin perustamisesta



Virallinen lehti nro L 119 , 11/05/1990 s. 0059 - 0060

Suomenk. erityispainos Alue 3 Nide 32 s. 0165

Ruotsink. erityispainos Alue 3 Nide 32 s. 0165



NEUVOSTON ASETUS (ETY) N:o 1198/90, annettu 7 päivänä toukokuuta 1990, yhteisön sitrusviljelmärekisterin perustamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon Espanjan ja Portugalin liittymisasiakirjan ja erityisesti sen 234 artiklan 3 kohdan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että tuotannon suuntaamiseksi paremmin sekä tuotannon markkinoilta vetämistä koskevan yhteisön järjestelmän toiminnan sekä valvontatoimenpiteiden toimivuuden parantamiseksi olisi tarpeen saada käyttöön tarvittavat tiedot sitrushedelmien tuotantokyvystä yhteisössä, ja sitä varten on tarpeen säätää sitrusviljelmärekisterin perustamisesta kutakin sitrushedelmiä tuottavaa jäsenvaltiota varten, taloudellisista ja teknisistä syistä olisi ne jäsenvaltiot, joissa sitrushedelmien kokonaisviljelyala on hyvin pieni, vapautettava velvoitteesta perustaa sitrusviljelmärekisteri, olisi säädettävä viiden vuoden määräaika, jonka kuluessa sitrusviljelmien yhteisörekisteri saataisiin perustettua kokonaisuudessaan; on tarpeen säätää menetelmiin liittyvien kokeiden toteuttamisesta ennen kyseisen rekisterin perustamista, sillä on tarpeen kokeilla käytettäviä menetelmiä, yhteisön sitrusviljelmärekisterin tietojen on jatkuvasti vastattava sitrushedelmien viljelyn todellista tilannetta; tämän vuoksi on tarpeen säätää rekisterin jatkuvasta ajantasaistamisesta ja tämän ajantasaistamisen säännöllisistä tarkastuksista, yhteisön sitrusviljelmärekisteri on sisältämiensä tietojen vuoksi korvaamattoman tärkeä hallinnon ja valvonnan työväline; tämän vuoksi on tärkeää, että yhteisön toimivaltaisilla viranomaisilla on pääsy rekisteriin, suunniteltujen toimenpiteiden kokonaisuudella on erityinen merkitys yhteisölle; tämän vuoksi on syytä säätää siitä, että yhteisö rahoittaa yhteisön sitrusviljelmärekisterin toteuttamisen ja ajantasaistamisen kokonaisuudessaan, yhteisön sitrusviljelmärekisterin toteutuksesta vastaavat yritykset olisi valittava tarjouspyynnön perusteella, jotta rekisterin toteutus ja hallinto tapahtuisivat parhaissa mahdollisissa olosuhteissa, ja nämä toimet olisi pantava täytäntöön Portugalissa kuluvan markkinointivuoden alusta, ON ANTANUT TÄMÄN ASETUKSEN: 1 artikla Sitrushedelmiä tuottavien jäsenvaltioiden on perustettava tämän asetuksen mukaisesti sitrusviljelmärekisteri, joka kattaa kaikki niiden alueella sijaitsevat sitrushedelmiä viljelevät tilat. Tämä velvoite ei koske jäsenvaltioita, joissa sitrushedelmien kokonaisviljelyala on pienempi kuin 1 000 hehtaaria. 2 artikla Sitrusviljelmärekisteriin on sisällettävä jokaisesta tilasta ainakin seuraavat tiedot: - tunniste- ja sijaintitiedot; - viittaukset lohkoihin, joilla viljellään sitrushedelmiä; - sitrusviljelmien pääasialliset ominaisuudet. 3 artikla 1 Sitrusviljelmärekisterin moitteettoman toiminnan ja jatkuvan ajantasaistamisen varmistamiseksi jäsenvaltiossa rekisterin toteutuksesta vastaava yritys on valittava tarjouspyynnön perusteella. Tarjouspyyntöluonnos on toimitettava komissiolle. Komissio päättää tarvittaessa tarjouspyyntöön tehtävistä muutoksista kuukauden kuluessa tästä tiedoksiannosta. Komissiolta on pyydettävä lausunto tarjouksen tekijästä, jonka kanssa sopimus ehdotetaan tehtäväksi; kielteinen lausunto merkitsee kieltäytymistä sopimuksen rahoittamisesta. 2 Edellä 1 kohdan mukaisesti valitun yrityksen ehdottamien menetelmien kokeilemiseksi on järjestettävä yhden vuoden pituinen koejakso ennen lopullista sopimuksen tekoa sitrusviljelmärekisterin toteuttamisesta. 3 Sitrusviljelmärekisteri on perustettava kokonaisuudessaan viiden vuoden kuluessa tämän asetuksen voimaantulosta. 4 Komissio varmistaa yhteistyössä kunkin kyseisen jäsenvaltion kanssa, että sitrusviljelmärekisteri toteutetaan kaikissa jäsenvaltioissa. Komissio voi käyttää apunaan asiantuntijoita. Komissiolla ja kyseisellä jäsenvaltiolla on oltava pääsy kyseiseen rekisteriin. 4 artikla Tässä asetuksessa säädettyä toimintaa pidetään interventiotoimenpiteenä, jonka tarkoituksena on yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(4), sellaisena kuin se on viimeksi muutettuna asetuksella (ETY) N:o 2048/88(5), 3 artiklan 1 kohdassa tarkoitettu maatalousmarkkinoiden vakauttaminen. Toiminnan rahoittaa Euroopan maatalouden ohjaus- ja tukirahaston tukiosasto. 5 artikla Neuvosto antaa määräenemmistöllä komission ehdotuksesta yleiset säännöt tämän asetuksen soveltamisesta. 6 artikla Yksityiskohtaiset säännöt tämän asetuksen soveltamisesta annetaan hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(6), sellaisena kuin se on viimeksi muutettuna asetuksella (ETY) N:o 1193/90(7), 33 artiklassa säädettyä menettelyä noudattaen. 7 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan Portugalissa sen voimaantulosta alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä toukokuuta 1990. Neuvoston puolesta Puheenjohtaja G. COLLINS (1) EYVL N:o C 49, 28.2.1990, s. 78 (2) EYVL N:o C 96, 17.4.1990 (3) EYVL N:o C 112, 7.5.1990, s. 34 (4) EYVL N:o L 94, 28.4.1970, s. 13 (5) EYVL N:o L 185, 15.7.1988, s. 1 (6) EYVL N:o L 118, 20.5.1972, s. 1 (7) EYVL N:o L 119, 11.5.90, s. 43